**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 29.01.2024, ora 08.00 – 30.01.2024, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 30.01.2024, ora 07.00**

**RÂURI**

Debitele au fost, în general în scădere exceptând râurile din bazinele: Vedea, Siret, Prut, bazinele inferioare al Jiului şi Oltului, bazinele mijlocii şi inferioare ale Argeşului şi Ialomiței şi cele din Dobrogea, unde au fost staționare.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, Moldova, Bistrița, pe cursul Prutului, în bazinele superioare ale Jiului şi Oltului și cursul superior al Lotrului.

Pe celelalte râuri debitele se situează la valori cuprinse între 30-80% din normalele lunare, mai mici (sub 30%) pe râurile din bazinele hidrografice: Tazlău, Bârlad, Jijia, Bahlui, pe unii afluenți din bazinele inferioare ale Jiului, Oltului și Argeșului și pe unele râuri din Dobrogea.

Formațiunile de gheață (gheață la maluri, năboi, sloiuri, pod de gheață) existente s-au menținut fără modificări importante.

Râul Crasna, se situează peste **COTA DE ATENȚIE** la stațiile hidrometrice Domănești (400+85)-jud. SM şi Berveni (490+66)-jud. SM (sector îndiguit).

Debitele vor fi, în general, staționare, exceptând râurile din bazinele Vişeu, Iza, Tur, Someş, Crasna, Barcău, Mureş, Crişuri, Bega, Timiş, Bârzava, Caraş, Nera, Cerna unde vor fi în scădere.

Formațiunile de gheață (gheață la maluri, pod de gheață, năboi) existente, vor fi în general, în restrângere, diminuare și eliminare.

Se va situa peste **COTA DE ATENȚIE** râul Crasna la stațiile hidrometrice Domănești (400+50)-jud. SM şi Berveni (490+30)-jud. SM (sector îndiguit).

**DUNĂRE**

Debitul la intrarea în țară (secțiunea Baziaș) în intervalul 29.01.2024 – 30.01.2024 a fost staționar, având valoarea de 7400 m3/s, peste media multianuală a lunii ianuarie (4950 m3/s).

În aval de Porţile de Fier, debitele au fost în scădere pe sectoarele Gruia – Calafat și Giurgiu – Tulcea și în creștere pe sectorul Bechet – Zimnicea.

Debitul la intrarea în țară (secțiunea Baziaș) va fi staţionar (7400 m3/s).

În aval de Porţile de Fier, debitele vor fi în scădere e sectoarele Gruia – Bechet şi Calaraşi – Tulcea şi în creştere pe sectorul Corabia – Oltenița.

***Se situează în faza I-a de apărare următoarele sectoare de dig:***

* Ciulineț–Isaccea, Letea, R3, R4 și Tudor Vladimirescu (din administrarea ANAR); Chilia Veche și Nufăru-Victoria (din administrarea consiliilor locale) - jud. Tulcea.

**2.** **Situația meteorologică în intervalul 29.01.2024, ora 08.00 – 30.01.2024, ora 06.00**

**ÎN ŢARĂ**

În sudul și în estul țării, precum și în partea de est a Transilvaniei, valorile termice s-au apropiat de cele specifice datei; cerul a fost temporar noros, precipitații s-au semnalat pe arii restrânse, sub formă de ninsoare în nordul Moldovei, estul Munteniei și la munte și mixte în Dobrogea, iar vântul a avut unele intensificări pe crestele montane (până la 70...80 km/h și trecător zăpada a fost spulberată), precum și în Bărăgan și Dobrogea (până în jurul a 55 km/h). În restul teritoriului, temperaturile diurne s-au menținut peste mediile climatologice, cerul a fost mai mult senin, iar vântul a suflat slab și moderat. Este strat de zăpadă la munte și măsura aseară la ora 20 -în platformele stațiilor meteorologice până la 124 cm în Munții Făgăraș, pe alocuri în Transilvania și Moldova (până la 16 cm), dar și în Maramureș (până la 8 cm). Temperaturile maxime s-au situat între -5 grade la Întorsura Buzăului și 9 grade la Vărădia de Mureș. La ora 6 se înregistrau valori termice cuprinse între -21 de grade la Întorsura Buzăului și 4 grade la Sfântu Gheorghe-deltă. Izolat, dimineața și noaptea, a fost ceață.

OBSERVAȚII - de ieri de la ora 6 au fost în vigoare 2 atenționări cod galben pentru fenomene meteorologice periculoase imediate, câte 1 emisă de către SRPV Cluj și SRPV Constanța.

**LA BUCUREŞTI**

Valorile termice au scăzut ușor și s-au apropiat de cele specifice datei. Cerul a fost temporar noros, iar vântul a suflat slab până la moderat. Temperatura maximă a fost de 4 grade la Afumați, 5 grade la Băneasa și 6 grade la Filaret, iar la ora 6 se înregistrau -5 grade la Băneasa, -2 grade la Filaret și 1 grad la Afumați.

**3. Prognoza meteorologică în intervalul 30.01.2024, ora 08.00 – 31.01.2024, ora 08.00**

**ÎN ŢARĂ**

Vremea va fi rece dimineața și noaptea, iar în Transilvania, Maramureș și în dealurile subcarpatice, local va fi ger. Cerul va fi variabil în sudul şi sud-estul ţării şi mai mult senin în rest. Vântul va sufla slab și moderat, cu ușoare intensificări pe litoral (viteze de 40...50 km/h). Temperaturile maxime se vor încadra între -2 și 7 grade, iar cele minime între -11 și 1 grad, cu valori mai mici în depresiunile din estul Transilvaniei până spre -20 de grade. Pe arii restrânse va fi ceață.

**LA BUCUREŞTI**

Cerul va fi mai mult senin, iar vântul va sufla slab până la moderat. Temperatura maximă va fi de 4...6 grade, iar cea minimă de -5...-4 grade, mai scăzută în zona preorășenească spre -8 grade.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei III de restrictii. Se mentine Planul de restrictii in alimentarea cu apa - treapta III, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor de apă cu 50% aferent treptei a III-a de restrictii, la sursa r. Miletin – ac.Halceni.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru: A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și pentru S.C. AQUAVAS S.A. VASLUI – Sucursala Vaslui din acumularea Solesti.

***Administratia Bazinala de Apă Olt***

* **Judetul Brasov:** Incepand cu data de 21.12.2023 Compania APA Brasov S.A. anunta inceperea diminuarii preluarii de apa bruta din Acumularea Sacele – pr.Tarlung cu 450 l/s si inceperea compensarii necesarului de apa din sursa subterana de rezerva - Front captare A.N.I.F. – zona Harman Prejmer (aplicare prevederi “Plan de restrictii si folosire a apei in periodele deficitare”). Nu s-au impus restrictii de alimentare cu apa la populatie.
1. ***CALITATEA MEDIULUI***
2. **În domeniul aerului**

***Agenția pentru Protecția Mediului Dâmbovița*** și ***Comisariatul Județean Dâmbovița din cadrul Gărzii Naționale de Mediu*** informează despre producerea, în data de 28.01.2024, ora 17.16, unui incendiu care a cuprins cca 10-15 tone de deșeuri rezultate din dezmembrări auto fiind afectata o suprafața de aproximativ 250 mp pe raza localității Bălteni, comuna Contești, județul Dâmbovița. Incendiul s-a manifestat cu degajări mari de fum in atmosfera. Nu s-au înregistrat victime. Incendiul a fost stins de echipajele IJSU Dâmbovița în aceeași zi. Vom reveni cu informații suplimentare.

***Agenţia Naţională pentru Protecţia Mediului*** informează că, din rezultatele analizelor efectuate pentru intervalul 26-28.01.2024 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon). **A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stațiile: B-27,B-23,B-30,B-28,B-15,B-25,B-29,B-16,B-24,B-9,B-26,B-17 (toate in Municipiul Bucuresti) si AR-2 (judetul Arad).** Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului și vegetației**

***Agenția pentru Protecția Mediului Prahova*** informează despre producerea, în data de 27.01.2024, ora 10.10, unei poluări accidentale care a afectat cca 10 mp sol (teren accidentat) din cauza avariei unei conducte aparținând SC CONPET SA - Regionala Transport Intern-Sector Ploiești-Băicoi-Moreni, depozit Lukoil, județul Prahova. Măsuri: au fost închise ventilele, se vor executa lucrări de remediere a avariei si de ecologizare a zonei afectate. Vom reveni cu informații suplimentare.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**